КIуэкIуэ Юрий и пашэу Къэбэрдей-Балъкъэрым икIа делегацэр Урысеймрэ Беларусымрэ я щIыналъэхэм я IV зэхыхьэшхуэм хэтщ
КIуэкIуэ Юрий и пашэу Къэбэрдей-Балъкъэрым икIа делегацэр Урысеймрэ Беларусымрэ я щIыналъэхэм я IV зэхыхьэшхуэм и лэжьыгъэм хэтщ.
Урысей Федерацэм и Федеральнэ Зэхуэсым ФедерацэмкIэ и Советымрэ Беларусь Республикэм и Лъэпкъ Зэхуэсым РеспубликэмкIэ и Советымрэ я жьауэм щIэту мэкъуауэгъуэм и 29 — 30-хэм Москва щрагъэкIуэкI а зэIущIэр теухуащ технологиехэм, инновацэхэм, информацэ зэгухьэныгъэхэм я IэнатIэм щIыналъэхэр зэрыщызэдэлажьэм зегъэубгъуным.
Мы Iуэхум хиубыдэу къэралитIым я парламент комиссэхэм я зэIущIэхэр къызэрагъэпэщынущ, министерствэхэм, ведомствэхэм я лэжьакIуэхэр, урысей, беларус бизнесменхэр зэхуэзэнущ, урысей щIыналъэхэм я сату-экономикэ, инвестицэ проектхэр ягъэлъэгъуэнущ.
Зэхыхьэр къызэрагъэпэщащ властым и лIыкIуэ, гъэзэщIакIуэ IэнатIэхэм щылажьэхэр, хьэрычэт Iуэхум пыщIахэр зэхуагъэзэн, экономикэм щIэгъэхуэбжьауэ зезыгъэужьыну хабзэ мардэхэр къэщтэнымкIэ чэнджэщхэр зэхалъхьэн папщIэ.
ЯРОСЛАВСКАЯ Маринэ.
